open-index/open-wikipedia-markdown huggingface dataset:
ג'יגלס

**ג'יגלס** היא להקת רוק ישראלי.

## היסטוריה
הלהקה הוקמה בשנת 1997 על ידי חמישה חברים מאותו תיכון, שניגנו יחד מגיל צעיר עד לסופו של התיכון. לאחר מכן, הייתה הפסקה בפעילות הלהקה עקב גיוס לצה"ל של חלק מחבריה. לאחר תקופה קצרה, חזרה הלהקה לפעילות.

ב-1999 יצא אלבומה הראשון והיחיד של הלהקה, "1999". מהאלבום, יצא לתחנות הרדיו הסינגל "בז, ג'ירפות, קופים ונקר". האלבום לא זכה להצלחה. בעקבות זאת, התפרק ההרכב בשנת 2000.

## חברי הלהקה
* בן כהן - שירה
* אילן שטרקמן - גיטרה
* דודי רפפורט - גיטרה
* גדי פיינגולד - בס
* איתן גרף - תופים

## קישורים חיצוניים

קטגוריה:להקות רוק ישראליות
כף ליטלטון

**כף ליטלטון** (באנגלית: **Cape Lyttelton**) היא לשון יבשה בחוף שקלטון שבאנטארקטיקה.

לשון היבשה ממוקמת בין כף גולדי למפרצון שקלטון ומהווה את הקצה הדרומי של פתחו של מפרצון שקלטון, בחלקו המערבי של מדף הקרח רוס.

## היסטוריה
### גילוי ומיפוי לשון היבשה

לשון היבשה התגלתה על ידי משלחת דיסקברי, אשר חקרה את אנטארקטיקה בין השנים 1901–1904.

### מקור השם

המשלחת קראה ללשון היבשה על שמה של העיר ליטלטון שבניו זילנד. מנמל עיר זו יצאה אוניית המחקר "דיסקברי", עליה הפליגה המשלחת.

## ראו גם
* כף וילסון

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=b-FwBY8bia0C&pg=PA253&lpg=PA253&dq=%22Cape+Lyttelton%22&source=bl&ots=laONNsFsUy&sig=ACfU3U3_3I_lAi4QIKCpllttSXOM_lFL2w&hl=en&sa=X&ved=2ahUKEwiMsuzSsY7pAhWDCuwKHX4JAFUQ6AEwA3oECAUQAQ#v=onepage&q=%22Cape%20Lyttelton%22&f=false Sailing Directions for Antarctica: Includes Islands South of Latitude 60°]**, P 253

## קישורים חיצוניים
* כף ליטלטון באתר הסקר הגאולוגי של ארצות הברית
* כף ליטלטון באתר הגאזט האנטארקטי של ממשלת ניו זילנד
* כף ליטלטון באתר הגאזט האנטארקטי של ממשלת אוסטרליה
* כף ליטלטון באתר הגאזט האנטארקטי המשווה SCAR של ממשלת אוסטרליה

## הערות שוליים

ליטנטון
ליטנטון
הדיוויזיה ה-206 (האימפריה הגרמנית)

**הדיוויזיה ה-206** (בגרמנית: **206. Division**) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.

## היסטוריה
הדיוויזיה הוקמה ב-28 באוגוסט 1916 בחזית המערבית והיא לחמה בקרבות השונים, ובכלל זה הקרב על הסום, הקרב השני על האן ומתקפת האביב. לאחר מכן לחמה הדיוויזיה במתקפת מאה הימים עד סוף המלחמה, וב-15 בינואר 1919 פורקה הדיוויזיה.

## לקריאה נוספת
* Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114.

206
206
יחסי הולנד–מרוקו

**יחסי הולנד–מרוקו** הם היחסים הדיפלומטיים הרשמיים שבין **[[הולנד|ממלכת הולנד]]** לבין **[[מרוקו|ממלכת מרוקו]]**.

## היסטוריה
### קשרים ראשונים (המאה ה-16)
החל מסוף המאה השש עשרה, החלה הרפובליקה ההולנדית לכונן יחסים דיפלומטיים ידידותיים עם מדינות מוסלמיות כמו האימפריה העות'מאנית ומרוקו, עקב אינטרסים משותפים ואויבת משותפת - ספרד. הולנד הייתה במלחמה עם ספרד בין 1568 לבין 1648 על עצמאותה - המרד ההולנדי. המלחמה תוארה כמלחמה דתית בין הולנד הפרוטסטנטית לבין ספרד הקתולית. גם מרוקו סבלה מספרד, היא הייתה שכנה שלה וההנהגה המרוקאית סברה כי ספרד חזקה מדי.

נעשו מספר ניסיונות לכונן יחסים ידידותיים בין הולנד למרוקו תחת אחמד אל-מנסור, עד שנפטר בשנת 1603. הנציגות הרשמית הראשונה שהגיע מהולנד למרוקו הייתה פיטר מארטן קוי, הוא הגיע כשליח למרקש בשנת 1605. קוי החזיר 135 אסירים מוסלמים לאספי שבמרוקו. האסירים היו טורקים ומוסלמים והם נלקחו על ידי ההולנדים מהספרדים בקרב ימי.

### אמנת הידידות והסחר החופשי (1610)
החל משנת 1608, הסולטאן המרוקאי החדש מולאי זידאן פיתח מערכת יחסים ענפה עם ארצות השפלה, ושלח מספר שגרירים לשם, כגון אל-חג'ארי והיהודי שמואל פאלאג'י, לו היה אחד החלקים המרכזיים ביותר ביצירת הקשרים שבין מרוקו להולנד. כתוצאה מחילופי השגרירים הללו, שלחו ההולנדים שלוש ספינות מלחמה שזידאן ביקש מהם. פליפה השלישי, מלך ספרד, השתמש בסחר כלי המלחמה האלה כהצדקה לגירוש המוריסקוס (המוסלמים שהתנצרו) מספרד בשנת 1609.

בין שתי המדינות נחתמה אמנת הידידות והסחר החופשי בדצמבר 1610, בהצהרה נכתב כי "תהיה הבנה וקבלה ידידותית של המדינה האחרת ושל כל ענייניה באופן מכובד, תהיה הגנה הדדית ותנועה חופשית בעת ביקור מרוקאים את הולנד וביקור הולנדים את מרוקו".

בשנת 1613 ביקר אל-חג'ארי פעם נוספת ברפובליקה ההולנדית, בה הוא היה יכול להישאר באופן חופשי בעקבות החתימה על אמנת הידידות. אל-חג'ארי נשאר בהולנד לשלושה חודשים. בזמן שהותו ברפובליקה ההולנדית הוא שוחח עם בכירים מהממשל על אפשרות של ברית בין הרפובליקה ההולנדית, האימפריה העות'מאנית, מרוקו והמוריסקוס מגורשי ספרד, נגד האויב המשותף ספרד. אל-חג'ארי כתב בספרו על היחסים המיוחדים בין האסלאם לפרוטסטנטים באותה העת.

### השגרירות ההולנדית (1640)
בשנת 1640 הגיעה למרוקו שגרירות הולנדית והיא ביקרה את הסולטן המרוקאי. בשנת 1644 התקיים סחר מסיבי בין הולנדי למרוקאים בשטח מרוקו. לאורך כל השנים התקיימו יחסים רציפים בין הולנד למרוקו והתקיים סחר רציף בין שתיהן.

### המשבר הדיפלומטי (2017)
ב-25 ביוני 2017 זימן שר החוץ המרוקאי את השגריר שלו בהולנד להתייעצויות על רקע מחאה של אזרח מרוקאי היושב בהולנד וקיים נגדו צו מעצר במרוקו. התגובה ההולנדית הייתה שאף על פי שהייתה מחויבת לשיתוף פעולה עם הממשלה המרוקאית בכבוד קפדני לחוק הבינלאומי, היא ראתה את תגובתה של ממשלת מרוקו "בלתי מובנת וחסרת תוחלת".

## נציגויות דיפלומטיות
* מרוקו מיוצגת בהולנד בדרג השגרירות באמצעות שגרירות שהיא מחזיקה בהאג. מרוקו מיוצגת בהולנד גם בדרג הקונסולרי באמצעות ארבע קונסוליות רשמיות שהיא מחזיקה בערים רוטרדם, אמסטרדם (בירת המדינה), דן בוס, ואוטרכט.
* הולנד מיוצגת במרוקו בדרג השגרירות באמצעות שגרירות רשמית שהיא מחזיקה ברבאט, בירת המדינה. הולנד מיוצגת במרוקו גם בדרג הקונסולרי באמצעות שתי קונסוליות שהיא מחזיקה בקזבלנקה, ונאדור.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
תחנת ברלין (סדרת טלוויזיה)

**תחנת ברלין** (באנגלית: **Berlin Station**) היא סדרת טלוויזיה, מותחן ריגול ודרמה אמריקאית, שנוצרה על ידי אולן שטיינהאואר. בסדרה כיכבו ריצ'רד ארמיטאג', רייס איוואנס, לילנד אורסר, מישל פורבס וריצ'רד ג'נקינס

עונה ראשונה של עשרה פרקים הוקרנה לראשונה ברשת Epix ב-16 באוקטובר 2016. ב-17 בנובמבר 2016, חודשה הסדרה לעונה שנייה, שתוכננה במקור להכיל עשרה פרקים, שהוקרנו בבכורה ב-15 באוקטובר 2017 והסתיימה בעונה בת תשעה פרקים ששודרו ב-3 בדצמבר 2017. ב-6 בדצמבר 2017, חודשה הסדרה לעונה שלישית, שהוקרנה בבכורה ב-2 בדצמבר 2018.

הסדרה בוטלה ב-29 במרץ 2019 לאחר שלוש עונות.
## עלילה
הסיפור עוקב אחר דניאל מילר שהגיע זה עתה לתחנת CIA בברלין, גרמניה. בעונה הראשונה יש למילר משימה חשאית: לחשוף את מקור הדליפה שסיפק מידע לחושף שחיתויות מפורסם בשם תומאס שו. בהוראת הקטור דז'אן הוותיק, דניאל לומד להתמודד עם עולמו הגס והשברירי של סוכן השטח: ניהול סוכנים, הטעיה והסכנות והפשרה המוסרית שעליו לבצע בחייו. בעונה השנייה, ארבעה חודשים אחרי שנורה בסוף העונה הראשונה, דניאל התאושש מפציעותיו מספיק כדי שתינתן לו משימה חשאית חדשה: להסתנן למפלגה פוליטית בימין הקיצוני שמאמינים כי פעיליה מתכננים פיגוע טרור ממש לפני הבחירות הקרובות.

## שחקנים ודמויות

## סקירת סדרה

## ראו גם
* טויפלסברג

## קישורים חיצוניים

* 
* 
* 
* "תחנת ברלין" בסלקום tv
* "תחנת ברלין" באתר seret.co.il
### ביקורות
* 
* 
* 

## הערות שוליים

קטגוריה:סדרות דרמה אמריקאיות
קטגוריה:קהילת המודיעין האמריקאית בתרבות ובאמנות
קטגוריה:קהילת המודיעין הרוסית בתרבות ובאמנות
קטגוריה:תוכניות טלוויזיה שמתרחשות בברלין
קטגוריה:סדרות טלוויזיה אמריקאיות שעלו לשידור בשנת 2016
דיוויזיית האבטחה ה-207 (ורמאכט)

**דיוויזיית האבטחה ה-207** (בגרמנית: **207. Sicherungs-Division**) הייתה דיוויזיית חיל רגלים של הורמאכט שלחמה במלחמת העולם השנייה.

## היסטוריה
ב-26 באוגוסט 1939 הוקמה הדיוויזיה, והועמדה תחת פיקודו של קרל פון טידמן. במהלך המערכה בפולין הייתה חלק מפיקוד משמר הגבולות במסגרת הארמייה הרביעית, ובמהלך הקרב על הולנד לחמה הדיוויזיה כחלק מהקורפוס ה-10 במסגרת הארמייה ה-18. במהלך **מבצע אדום** היא הייתה חלק מהקורפוס ה-29. ב-15 במרץ 1941 שונה שמה של הדיוויזיה ל**דיוויזיית האבטחה ה-207**, ועל בסיס יחידותיה הוקמו גם דיוויזיות האבטחה ה-281 וה-285. במהלך מבצע ברברוסה הייתה מופקדת הדיוויזיה על אבטחת אזורי העורף באסטוניה, וחיילי הדיוויזיה היו מעורבים בפשעי מלחמה רבים נגד יהודים ופרטיזנים. בקיץ 1944 הותקפה הדיוויזיה יחד עם שאר קבוצת ארמיות צפון ונסוגה לקורלנד, ובנובמבר 1944 פורקה הדיוויזיה, אם כי יחידות המפקדה נותרו בכיס קורלנד עד סוף המלחמה.

## מפקדים
* קרל פון טידמן (26 באוגוסט 1939–1 בינואר 1942)
* אריך הופמן (1 בינואר 1942–נובמבר 1943)
* בוגיסלב פון שוורין (נובמבר 1943–17 בספטמבר 1944)
* מרטין ברג (17 בספטמבר 1944–דצמבר 1944)
* קורט גרוק (דצמבר 1944–ינואר 1945)
* יוהנס-אוסקר בראואר (ינואר 1945–8 במאי 1945)

## קישורים חיצוניים
* הדיוויזיה ה-207 באתר lexikon-der-wehrmacht 
* דיוויזיית האבטחה ה-207 באתר lexikon-der-wehrmacht 

207
בבילון ברלין

**בבילון ברלין** (בגרמנית: **Babylon Berlin**) היא סדרת טלוויזיה נאו נואר גרמנית, שנוצרה, נכתבה ובוימה על ידי טום טיקוור, אחים פון בוריז והנדריק האנדליוגן. הסדרה מבוססת סדרת רבי המכר מאת הסופר הגרמני פולקר קוטשר. מככבים בה פולקר ברוך, ליב ליסה פרייס, האנה הרצספרנג, קארל מרקוביץ, לארס איידינגר, סבסטיאן אורזנדאוסקי וכריסטיאן פרידל.

הסדרה עלתה לראשונה ב-13 באוקטובר 2017 ברשת Sky 1, ערוץ בידור בשפה הגרמנית ששודר על ידי Sky Deutschland. השידור הראשון כלל שידור רציף של שישה עשר פרקים. נטפליקס שחררה את שתי העונות הראשונות בארצות הברית, קנדה ובאוסטרליה. העונה השלישית, עלתה לראשונה ב-24 בינואר 2020. העונה הרביעית עלתה לראשונה ב-8 באוקטובר 2022

הסדרה הופקה בתקציב עתק של כ-55 מיליון יורו ונחשבת להפקה היקרה ביותר בתולדות הטלוויזיה הגרמנית והיא זכתה לשבחים רבים, בין השאר זכתה בפרס האקדמיה הגרמנית לטלוויזיה.

## תקציר עלילת הסדרה
הסדרה מתרחשת בברלין בתקופת הרפובליקה של וויימאר, החל משנת 1929. שתי הדמויות הראשיות הן גראון ראת', איש משטרה מקלן שנמצא בברלין במשימה חשאית הקשורה בסחיטה, ושרלוטה ריטר, פקידת משטרה ביום, ופלאפרית בלילה. שרלוטה שואפת להפוך לחוקרת במשטרה.

## שחקנים ודמויות

## אתרי צילום

קובץ:Filmstudio Babelsberg Eingang.jpg|סטודיו בבבלסברג בפוטסדאם.
קובץ:Berlin Alexanderplatz - Alexanderhaus 1.jpg|אלכסנדרהאוס, באלכסנדרפלאץ
קובץ:Berlin im Frühjahr 2014 - panoramio (90).jpg|הכניסה הצדדית של בית עיריית ברלין, שימשה כמפקדת המשטרה
קובץ:Rathaus Schoeneberg.JPG|הלובי של שונברג, שימש כמבואה של מפקדת המשטרה
קובץ:U-Bahn Berlin Hermannplatz.JPG|תחנת הרמנפלאץ בברלין-נויקולן
קובץ:Kino Delphi Weißensee Buehne.jpg|הקולנוע השקט של דלפי לשעבר בברלין-ויסנזה, שימש כמועדון הלילה "מוקה אפי"
קובץ:Berlin Berliner Ensemble.jpg|תיאטרון שיפבאוארדאם, מיקום האופרה המשולשת
קובץ:Schloss Drachenburg Bild 1.jpg|טירת דרכנבורג באזור ריינלנד
קובץ:Potsdam-Sacrow - Heilandskirche (Church of the Redeemer) - geo.hlipp.de - 29838.jpg|כנסיית הגואל על נהר האוול בפוטסדם
קובץ:Ullsteinhaus_march_2015.jpg|בית אולשטיין, הוא בית ההוצאה לאור טמפו


## קישורים חיצוניים

* 
* 
* "בבילון ברלין" באתר מגזין הוט
* תסקיר באתר יקום תרבות
## הערות שוליים

קטגוריה:סדרות טלוויזיה גרמניות
קטגוריה:סדרות מתח גרמניות
קטגוריה:סדרות דרמה תקופתית גרמניות
קטגוריה:סדרות טלוויזיה גרמניות שעלו לשידור בשנות ה-2010
קטגוריה:קהילת המודיעין הסובייטית בתרבות ובאמנות
קטגוריה:תוכניות טלוויזיה שמתרחשות בברלין
קטגוריה:תוכניות טלוויזיה בשפה הגרמנית
שיר חם ויפת

**שיר חם ויפת** הוא שיר שביצעו חברים בתוכנית המערכונים הקומדי סטור.

## רקע
השיר נכלל בשנת 1995 בתוכנית ההומור הקומדי סטור ששודרה בערוץ 2 בשנות ה-90. מילותיו נכתבו על ידי ססובר ודואניאס והוא הולחן על ידם בשיתוף עם טל ירדני.

בשיר נכללות שתי דמויות, שהיו חלק מן הדמויות הקבועות בקומדי סטור: יפת המגולם על ידי גיל ססובר ואביו חם המגולם על ידי רובי דואניאס. את השיר ביצעו ססובר, דואניאס ושרון יפת, שלא הייתה חלק מצוות התוכנית.

יפת הוא ילד דתי עם שערות באף הנוהג לשיר שירים בקול צפצפני. כאשר הוא שומע מילים מסוימות בשיחה, הוא פוצח בשיר המכיל את אותה מילה.

השיר נכלל באלבום שכלל שירים ומערכונים שבוצעו בתוכנית. הוא יצא כסינגל לרדיו ודורג במצעד הפזמונים העברי השנתי של רשת ג' במקום ה-19. שיר נוסף שביצעו חברי הקומדי סטור עם להקת אתניX, "שיר הטרטע", דורג במקום ה-10 במצעד זה.

בין השירים אותם מזכיר יפת בשיר "שלום לבוא שבת" ו"הליכה לקיסריה". כמו כן ישנו אזכור בשיר לפרסומת לחטיף "מוגזם" של חברת ורד הגליל ששודרה באותה עת, ומספר משפטים המבוססים באופן פרודי על מילות השיר "אני לא רוקד כשעצוב" של החברים של נטאשה.

הווידאו קליפ לשיר צולם בסימטאות העיר יפו. בתחילתו נשמעת נגינת כליזמר ונראה נגן כליזמר המגולם על ידי אסף אשתר.

בספיישל יום העצמאות של 'הקומדי סטור' שיצא בשנת 1996 יצאה גרסה שנייה לשיר בשם "חם ויפת 2", בגרסה הזאת השתתפה זהבה בן בתור זמרת ליווי. כמו קודמו גם הוא צולם בסמטאות של יפו.

בשנת 2019 לקראת הבחירות לכנסת ה-21 הוציאו ססובר ודואניאס שיר סאטירי בשם "המדינה בוחרת ולכ" הכולל מוטיבים מתוך השיר המקורי.

## מיקומי שיא

## קישורים חיצוניים

* 
* 

## הערות שוליים

קטגוריה:שירים בעברית
אמיל לור

**אוגוסט מארי אמיל לור** (בצרפתית: **Auguste Marie Émile Laure** ; 3 ביוני 1881–1957) היה ז'נרל ד'ארמה צרפתי במלחמת העולם השנייה.

## ביוגרפיה
לור נולד ב-3 ביוני 1881 באפט, ווקלוז. אביו היה ז'אק ארנסט לור (Ingénieur des Arts et Manufactures), ואמו הייתה מרגריט מארי לואיז דובל. הוא התחתן עם אז'ני מרגריט דגסקט בדראגינין ב-27 בספטמבר 1908.

ב-4 באפריל 1931 הוא מונה למפקח הכללי של כוחות הנ"מ, וב-31 ביולי 1932 הועלה לדרגת ז'נרל דה בריגדה. ב-10 בפברואר 1934 הוא מונה לראש הקבינט הצבאי, משרד המלחמה, וב-8 במאי 1935 הוא מונה למפקד הכוחות באלג'יר. ב-16 בדצמבר אותה שנה הוא הועלה לדרגת ז'נרל דה דיוויזיה, וב-28 בינואר 1938 הוא הועלה לדרגת ז'נרל דה קורפוס ומונה למפקד האזור הצבאי התשיעי. בעת פרוץ מלחמת העולם השנייה, הוא מונה למפקד הקורפוס ה-9, וב-21 במאי 1940, במהלך המערכה על צרפת ועל ארצות השפלה מונה למפקד הארמייה השמינית שהוצבה באזור לורן, ופיקד עליה עד לכניעת הכוחות ב-23 ביוני 1940. לאחר הכניעה נכלא לר בלה ברסה, יחד עם ארבעה גנרלים נוספים.

לאחר התערבותו של המרשל אנרי פיליפ פטן, לור שוחרר ומונה למזכ"ל משרד ראש המדינה (secrétaire général du Cabinet du chef de l'État) ב-15 בנובמבר 1940 , וב-15 בדצמבר הועלה לדרגת ז'נרל ד'ארמה ומונה למזכיר גנרל ארגון ותיקי הלגיון (LFC), ארגון ותיקי וישי, והחליף את קסאבייה ולה. הוא עזב תפקיד זה בשנת 1942 לאחר חזרתו של פייר לאוואל לממשלה. הוא נעצר על ידי הגרמנים בדצמבר 1943 וגורש לגרמניה, ולא שוחרר עד מאי 1945.

לאחר המלחמה הוא הועמד למשפט, אחד מהמשפטים שנערכו באשמת שיתופי פעולה, שהתקיימו אחרי מלחמת העולם השנייה בצרפת, אך זוכה ב-2 ביולי 1948.

בנו, רנה לור, הפך אף הוא לגנרל בצבא הצרפתי. בן נוסף, אנרי לור, הפך לאדמירל.

## קישורים חיצוניים
* אמיל לור באתר הגנרלים של מלחמת העולם השנייה

## הערות שוליים

קטגוריה:אנשי צבא צרפתים במלחמת העולם השנייה
קטגוריה:אנשי צבא צרפתים במלחמת העולם הראשונה
קטגוריה:גנרלים צרפתים
קטגוריה:מפקדי ארמיות בצבא צרפת במלחמת העולם השנייה
קטגוריה:מפקדי גייסות בצבא צרפת במלחמת העולם השנייה
קטגוריה:צרפתים שנולדו ב-1881
קטגוריה:צרפתים שנפטרו ב-1957
מוזיקה יוונית בישראל

ממוזער|299x299 פיקסלים|אריס סאן (מימין), הרוח הגבית מאחורי פופולריות המוזיקה היוונית בישראל
**[[מוזיקה יוונית]]** פופולרית **ב[[ישראל]]** ומוזיקאים יוונים רבים מבקרים לעיתים בישראל במהלך סיורים עולמיים. מוזיקאים יוונים פופולריים שהופיעו בישראל כוללים את אלפתריה ארבניטאקי, יורגוס דאלארס, חאריס אלקסיו, גליקריה ונטסה תאודורידו.

## היסטוריה
מוזיקת בוזוקי בסגנון יווני התפשטה בישראל עם תחילת שנות ה-60. אריס סאן, זמר יווני שעלה לישראל, היה הרוח המניעה מאחורי מגמה זו. אחד משירי הלהיט של סאן היה "סיגל" (מילותיו של יובב כץ). סאן, שהיה בעליו של מועדון זורבה ביפו, העלה שם את הפופולריות של המוזיקה היוונית בקרב המבקרים.

אמנים ישראלים מובילים ביצעו את שירי הזמר היווני האייקוני סטליוס קזנג'ידיס והמלחין יורגוס דאלארס, חלקם בתרגום לעברית. דאלארס עצמו הופיע בהיכל התרבות בתל אביב לצד יהורם גאון.

ירון אנוש, שדרן רדיו ישראלי שלעיתים קרובות משמיע מוזיקה יוונית בתוכניותיו, תיאר את יכולתו של סטליוס קזנג'ידיס לשלב שמחה עם צער: "זו המשימה של המוזיקה: לגעת בכל מגוון הרגשות ... קזנג'ידיס יכול היה לעשות זאת; הוא שיחק על כל המיתרים." ליהודי יוון שעלו ארצה, קזנצ'ידיס היה "קול העולם שהשאירו אחריהם, לטוב ולרע". לדברי מפעיל רדיו אגאפי, תחנה שמנגנת מוזיקה יוונית 24 שעות ביממה, "קזנצ'ידיס היה הקול של האנשים, של העייפים, המנוצלים, הנבגדים. גם קולו של הפליט והיגר."

בדצמבר 2012 ביצעה הזמרת היוונית נסטה תיאודורידו כמה משיריה במרכז לאמנויות הבמה בתל אביב.

תוכנית הרדיו הישראלית "ירון אנוש" מוקדשת כמעט לחלוטין ליוון בכלל, ולתרבות, למוזיקה, לפילוסופיה ולהיסטוריה היוונית בפרט, ויש לה כ-800,000 מאזינים ישראלים.

בנוסף, ישנן בישראל יש 12 תחנות רדיו אינטרנטיות המשדרות באופן אבסולוטי מוזיקה יוונית.

יום שידור מיוחד של מוזיקה יוונית קלאסית ומודרנית אורגן ב-12 ביוני 2013 על ידי רשות השידור, בשיתוף עם שגרירות יוון בתל אביב. התוכנית החלה במופע שעתי, שהגיש השגריר היווני בישראל למנהל תחנת הרדיו אריה יאס בדגש על השורשים וההתפתחות ההיסטורית של המוזיקה היוונית המודרנית. במהלך היום כולו שידרה קול המוסיקה יצירות של מלחינים יוונים מודרניים ובהם חצידקיס, תיאודורקיס, ספרודאקיס, רמבוצ'יקה, קראיידרו, מיקרוצ'יקוס ומרקופולוס. התוכנית כללה גם מוזיקה ספרדית מסלוניקי ורודוס.

## ראו גם
* מוזיקה יוונית
* אריס סאן
* ניקוס ורטיס
*שלומי סרנגה
*סטלוס
*יהודה סליאס
*ניסים אלחנטי

## קישורים חיצוניים
* 

*
קטגוריה:מוזיקה ישראלית
קטגוריה:מוזיקה יוונית
כף וילסון (שטח חסות רוס)

**כף וילסון** (באנגלית: **Cape Wilson**) היא לשון יבשה בחוף שקלטון, שבאנטארקטיקה. 

לשון היבשה גבוהה, סלעית ומכוסה שלג. 

לשון היבשה מהווה את הקצה הדרום-מזרחי של רכס נאש, ואת הכניסה הצפונית למפרצון שקלטון שלגדת מדף הקרח רוס.

## היסטוריה
### גילוי לשון היבשה

לשון היבשה התגלתה בדצמבר 1902, על ידי קפטן רוברט פ. סקוט, מהצי המלכותי הבריטי, במסגרת ניסיונו להגיע אל הקוטב הדרומי.

### מקור השם

לניסיונו של סקוט להגיע אל הקוטב הדרומי התלוו לוטננט (לימים סר) ארנסט ח. שקלטון (על שמו נקרא מפרצון שקלטון הסמוך), ודוקטור אדוארד אדריאן וילסון, שעל שמו נקראה לשון היבשה; שמו קרחון נמרוד הסמוך נקרא אף הוא לזכרו של ארנסט שקלטון- ה"נמרוד", הייתה הספינה שהביאה את שקלטון ומשלחתו לאנטארקטיקה.

## ראו גם

* כף ליטלטון

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA209&lpg=PA209&dq=%22Cape+Wilson%22&source=bl&ots=h7uvy6hkZ_&sig=ACfU3U3YD4ExXgpUoI50HrUcrmqzSrfZZA&hl=en&sa=X&ved=2ahUKEwigiuePzY7pAhUEyaQKHfkDDSM4ChDoATACegQIBhAB#v=onepage&q=%22Cape%20Wilson%22&f=false Sailing Directions for Antarctica: Includes Islands South of Latitude 60°]**, P 209

## קישורים חיצוניים

* כף וילסון באתר הסקר הגאולוגי של ארצות הברית
* כף וילסון באתר הגאזט האנטארקטי המשווה SCAR של ממשלת אוסטרליה
* מזג אוויר נוכחי מעודכן בכף וילסון
** תחזית מזג אוויר עדכנית ארוכת טווח עבור כף וילסון
** נתוני מזג אוויר היסטוריים עבור כף וילסון

## הערות שוליים

וילסון
וילסון
בוגד (סדרת טלוויזיה)

**בוגד** היא סדרת טלוויזיה ישראלית, מסוגת דרמת מתח וריגול, שנוצרה על ידי רון לשם ועמית כהן ובוימה על ידי אסף פולונסקי בהשראת פרשת היעלמות המטוס המלזי. הסדרה הייתה אמורה להיות משודרת בשנת 2020 ובסופו של דבר שודרה ב-HOT בין 13 בספטמבר 2022 ל-3 בנובמבר 2022.

## עלילה
מטוס נוסעים ישראלי נעלם מהאוויר בין תל אביב להודו ועליו 225 נוסעים. נפתחת חקירה ולצוות החקירה מצטרף יונתן ג'ורג'י (ליאור אשכנזי), איש שטח בכיר בשב"כ, שנפלט מתפקידו בעקבות פציעה שהותירה אותו עיוור. אשתו וילדיו היו על המטוס, בדרכם לעזוב את הארץ ואותו. דן מלכה (עוז זהבי), צעיר מרוקאי-גרמני שנמצא בעיצומו של קורס רכזים של השב"כ כשהמטוס נעלם, מצטרף לג'ורג'י בתור עוזרו האישי. דן מנסה לעזור לג'ורג'י, שבתחילה חושד בו, והשניים מפתחים בהדרגה יחסי חברות ותלות.

רוית נגר (ניב סולטן) היא צעירה עקשנית ממשפחה מסורתית-ימנית מטבריה, שאחיה הצעיר דויד היה על המטוס הנעלם. היא יוצאת למסע בעקבות הסודות שהסתיר אחיה ומוצאת את עצמה בקשר מפתיע עם אישה ערבייה-ישראלית שגורלה שזור בזה של אחיה.

## צוות השחקנים

## פרסים ומועמדויות

## קישורים חיצוניים

* 

## הערות שוליים

קטגוריה:סדרות דרמת מתח ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:HOT: תוכניות וסדרות
קטגוריה:השב"כ בתרבות ובאמנות
קטגוריה:HOT3: תוכניות וסדרות
רבי יהודה בר נחמני

רבי **יהודה בר נחמני** (מכונה בשמות נוספים כגון "**רבי יהודה בר נחמן**" או "**רבי יודן בר נחמיה**", ועוד) היה אמורא ארץ ישראלי שפעל בדור השני והשלישי של התקופה, במאות ה-3 וה-4, ומקום מושבו העיקרי היה טבריה.

## המסופר עליו
רבי יהודה בר נחמני ידוע בעיקר בתור מתורגמנו של ריש לקיש, ובתור דרשן בבית המדרש של טבריה, יחד עם חברו רבי לוי. בכל שבת, לפני דרשתו של רבי יוחנן, בזמן שאחד מהם היה מקבץ את האנשים לבוא לדרשה, היה השני דורש, עד שהגיע רבי יוחנן. כל אחד מהם נשכר שני סלעים בשבוע מעבודה זו.

מסופר, שכשמונה לדיין אדם שלא היה תלמיד חכם, בזכות עושרו, ר' יהודה בר נחמני נתבקש להרצות לפני הציבור את הדברים שהלה ילחש לאוזניו. הטה לו את אזנו לשמוע את דבריו, אך הדיין לא אמר מאומה. כשראה זאת רבי יהודה, החל לדרוש את הפסוק בספר חבקוק , כעוסק באותו אדם, שהוא כעץ ואבן שאין סיכוי לגרום להם לדבר, ואינו יכול כלל להיות דיין ולהורות. הוא מונה לדיין רק בזכות כספו וזהבו, "וכל רוח אין בקרבו" - אין בקרבו שום רוח חכמה, ודבריו חסרי טעם. הוא סיים בכך ש - ה' עתיד להעניש את מי שממנה דיינים כמוהו מחמת בצע כסף, כמו שנאמר בפסוק הבא: .

כשמת בנו של רבי חייא בר אבא, מלמדו של בנו של ריש לקיש, באו ריש לקיש ורבי יהודה לנחם את האבלים. בהזדמנות זו, אמר רבי יהודה את דברי התנחומים הבאים: "אחינו המיוגעים המדוכאים באבל הזה: תנו לבבכם לחקור את זאת, זאת היא עומדת לעד, נתיב הוא מששת ימי בראשית, רבים שתו, רבים ישתו, כמשתה ראשונים כך משתה אחרונים. אחינו: בעל נחמות ינחם אתכם!".

## מאמרותיו
* .
* .
*לדעתו, קרינת פני משה נגרמה מהסיבה הבאה: .
* .
* על הפסוק  המדבר על נדודיה של כנסת ישראל בגלות, הוא אמר: 

## קישורים חיצוניים
* 
* 
* 

## הערות שוליים

קטגוריה:הדור השני לאמוראי ארץ ישראל
קטגוריה:הדור השלישי לאמוראי ארץ ישראל
קטגוריה:טבריה: רבנים
קטגוריה:תלמידי ריש לקיש
קטגוריה:תלמידי רבי יוחנן
כף וילסון (ג'ורג'יה הדרומית)

**כף וילסון** (באנגלית: **Cape Wilson**) היא לשון יבשה המהווה את הצד המזרחי של הכניסה למפרץ האיים בחוף הצפוני של האי ג'ורג'יה הדרומית, שבטריטוריה הבריטית שמעבר לים איי ג'ורג'יה הדרומית ואיי סנדוויץ' הדרומיים.

## היסטוריה
### גילוי ומיפוי לשון היבשה

האורניתולוג האמריקני רוברט קושמן מרפי (Robert Cushman Murphy), מיפה את מפרץ האיים ואת לשון היבשה, במסע המחקר שלו בבריג "דייזי" בין השנים 1912–1913.

### מקור השם

מרפי קרא ללשון היבשה על שמו של וודרו וילסון הנשיא ה-28 של ארצות הברית, אשר כיהן בעת מסע המחקר שלו.

## קישורים חיצוניים
* כף וילסון באתר הסקר הגאולוגי של ארצות הברית
* תצלום לוויין של כף וילסון
* מזג אוויר נוכחי מעודכן בכף וילסון
** תחזית מזג אוויר עדכנית ארוכת טווח עבור כף וילסון
** נתוני מזג אוויר היסטוריים עבור כף וילסון

## הערות שוליים

וילסון
קטגוריה:וודרו וילסון
ברוניסלב לינקה

**ברוֹנִיסלַב ווֹיצֶ'ך לִינקֶה** (בשם מלא בפולנית: **Bronisław Wojciech Linke**; 23 באפריל 1906 – 6 באוקטובר 1962) היה צייר ומעצב גרפי פולני יליד אסטוניה שצייר קריקטורות ויצירות סוריאליסטיות וריאליסטי-פנטסטיות. יצירותיו תוארו כריאליזם-מטאפורי. רבות מהן היו בעלות משמעות פוליטית וחברתית ויצרו תהודה ברחבי פולין. התפרסם בין היתר באלבומו-ספרו "אבנים זועקות" בו צייר קומפוזיציות שהוקדשו למלחמת העולם השנייה בסגנון ציור מקורי. לינקה הרבה לתעד את הצדדים האפלים של האנושות, שהביאו לידי ביטוי את המאורעות שחווה בתקופתו, ויצירותיו היו מהידועים שברישומי המלחמה.

## ביוגרפיה
נולד ב-1906 בטרטו, אסטוניה להורים פולניים, אביו היה נוטריון משפיע בקהילתו. ב-1919 חזרה משפחתו לפולין, שם התגוררו בעיר קאליש.

את לימודי האמנות החל בבית הספר לאמנות תעשייתית בשנים 1922–1923. את השנתיים הבאות העביר בבית הספר לאמנות בקרקוב, ואחריו חמש שנים באקדמיה לאומנות בוורשה.

בתחילת הקריירה היה מעצב גרפי בכתבי עת פולניים ובמסגרות אלו פרסם קריקטורות ואיורים סאטיריים. בשנים אלו פרסם סדרת רישומים תחת הכותרת "מלחמה", לאחר מספר שנים היו שאמרו כי בציוריו אלו הוא חזה את הזוועות של מלחמת העולם השנייה לפני התרחשותן.

עם פרוץ מלחמת העולם השנייה ברח לינקה ללבוב מחשש להתנקמות המשטר הנאצי בשל הקריקטורות שלעגו לאדולף היטלר שפרסם בעיתונות. בהמשך עבר מזרחה לאורסק שבשטחי המחוז הפדרלי באורל, והוא שב לפולין רק ב-1946. בפולין פרסם לינקה גלריות שונות ובהם סדרת רישומי המלחמה "אבנים זועקות" ובה חזון אימתני של הריסות העיר שאחר המלחמה. הציורים בסדרה ניחנו בריאליזם-מטאפורי, והם מאופיינים בשילוב והאנשה של מבנים עם אלמנטים אנושיים, בסגנון פורץ-דרך הייחודי לברוניסלב לינקה. בפתח האלבום הקדמה מאת הסופרת מריה דוברובסקה. אחד מהציורים הידועים בספר זה הוא "מול הרחמים" המתאר את הכאב היהודי במלחמה, ובו בולטים הסממנים היהודיים טלית ותפילין.

לינקה התאלמן ב-1939 ונישא בשנית. ב-1962. מת בורשה, שם נקבר בבית הקברות הצבאי פובונזקי.

גם לאחר פטירתו הופצו במוזיאוני האומנות בפולין ומחוצה לה גלריות אמנות מיצירותיו. מציוריו הידועים ביותר שצייר בתקופתו האחרונה, הוא "האוטובוס", וכן הציור "תפילת הנרצחים". לאחר מותו יצא סרט פולני המתאר את נקודת מבטו של לינקה על תקופת המלחמה.

## קישורים חיצוניים

* Bronisław Wojciech Linke
* גלריה מציוריו של אלכסנדר ויצ'יץ לינקה
* Bronisław WojciechLinke | Artist Profile with Bio - MutualArt תערוכות.
* bronislaw Wojciech linke, GM 

## הערות שוליים

קטגוריה:ציירים פולנים
קטגוריה:ציירים אסטונים
קטגוריה:קריקטוריסטים
קטגוריה:ציירים ריאליסטים
קטגוריה:אמנים סוריאליסטים
קטגוריה:גרפיקאים
קטגוריה:אישים הקבורים בבית הקברות הצבאי פובונזקי
קטגוריה:אסטונים במלחמת העולם השנייה
קטגוריה:פולנים שנולדו ב-1906
קטגוריה:פולנים שנפטרו ב-1962
אנטון זלאטופולסקי

**אנטון אנדרייביץ' זלאטופולסקי** (**Анто́н Андре́евич Златопо́льский**; נולד ב-12 בספטמבר 1966, מוסקבה) הוא מנהל תקשורת רוסי, מפיק קולנוע וטלוויזיה ואיש ציבור. המשנה למנכ"ל חברת הטלוויזיה והרדיו הממשלתית (VGTRK) (משנת 2000), מנכ"ל ערוץ הטלוויזיה רוסיה-1 (מאז 2002), העורך הראשי והמפיק של ערוץ הטלוויזיה לילדים "מולט" (מאז 2014), יו"ר דירקטוריון חברת TV Digital (מאז 2018); בעבר - מנכ"ל חברת הטלוויזיה הפרטית העצמאית ATV (1991-1998). חבר האקדמיה הרוסית לטלוויזיה (מאז 2001). חתן פרס המדינה של הפדרציה הרוסית בתחום הספרות והאמנות בשנת 2013.
## ביוגרפיה
בשנת 1988 סיים את הפקולטה למשפטים באוניברסיטת מוסקבה.

בשנים 1988 עד 1991 למד בבית הספר לתואר שני באקדמיה למשפטים במוסקבה (MGLA).

בשנת 1993, באקדמיה למשפטים במוסקבה (MGLA) הוא הגן על עבודת דוקטורט לתואר ש שני נושא "זכויות וחירויות פוליטיות של אזרחים והמנגנון ליישומם בפדרציה הרוסית"

## פעילות מקצועית
בשנת 1989 החל את הקריירה המקצועית שלו, כשהוא נכנס לתפקיד היועץ המשפטי בחברת הטלוויזיה פרטית "ATV" («Авторское телевидение»). הוא נשאר בתפקיד עד 1991.

בשנת 1991 מונה למנהל הכללי של חברת הטלוויזיה ATV.

מינואר 1994 ועד יולי 1998, הוא היה סגן נשיא ומנכ"ל חברת הטלוויזיה ATV והיה בעל מניות בחברה.

בשנת 1999 הוא עבר לערוץ הטלוויזיה הממלכתי RTR. כאן (עד אפריל 2000) הוא שילב את תפקידו כמשנה למנכ"ל ומנכ"ל.

באפריל 2000 מונה לתפקיד (לאחר עזיבתו של לסין) לתפקיד סגן יו"ר הראשון של חברת הטלוויזיה והרדיו הממלכתית הרוסית (VGTRK). הוא נשאר בתפקיד זה עד פברואר 2002.

במרץ 2002 מונה תחילה לסגן הראשון של יו"ר VGTRK ומנכ"ל ערוץ הטלוויזיה RTR (במקום אלכסנדר אקופונקטורה שעזב).

מאפריל ועד אוגוסט 2002 שימש במקביל כסגן יו"ר הראשון של ה-VGTRK ומנכ"ל ערוץ הטלוויזיה RTR.

בתקופתו הערוץ עבר מיתוג מחדש ושינה את שמו לערוץ "רוסיה".

ביוני 2014, החל לכהן שמקביל גם כעורך ומפיק ערוץ הטלוויזיה לילדים "מולט". כמנהל עצמאי, הוא חבר בדירקטוריון של חברת Rostelecom, מאז יוני 2018, הוא היה חבר ויו"ר דירקטוריון הטלוויזיה הדיגיטלית, חברת בת של VGTRK Holding ו-Rostelecom, המייצרת ומנהלת חבילה של ערוצי טלוויזיה דיגיטליים ברוסיה ומחוצה לה.

## פילמוגרפיה
כמפיק כללי, מפיק משותף או מפיק בפועל, הוא היה שותף ביצירת הסרטים העלילתיים הבאים:

## קישורים חיצוניים

## הערות שוליים

קטגוריה:מפיקי קולנוע רוסים
קטגוריה:מפיקי טלוויזיה רוסים
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1966
אולג דוברודייב

**אולג בוריסוביץ' דוברודייב** (ברוסית: **Оле́г Бори́сович Доброде́ев**; נולד ב-28 באוקטובר 1959, מוסקבה) הוא עיתונאי ומנהל תקשורת רוסי, מנכ"ל החברה הרוסית הממשלתית לשידורי רדיו וטלוויזיה (VGTRK) מאז ינואר 2000.

## ביוגרפיה
נולד ב-28 באוקטובר 1959 במוסקבה. בנו של התסריטאי בוריס טיכונוביץ' דוברודייב. האח, דמיטרי דוברודייב, הוא סופר, המתגורר בצ'כיה.

בשנת 1981 סיים את לימודיו במחלקה להיסטוריה של אוניברסיטת מוסקבה עם תואר ב"היסטוריה חדשה ועכשווית של צרפת", למד במקביל עם ולדימיר קארה-מורזה, ילנה אוסוקינה, ילנה גגרינה, אלכסיי לויקין וקונסטנטין זטולין. לאחר סיום הלימודים, הוא הפך לחוקר במכון ארצות הברית וקנדה של האקדמיה למדעים של ברית המועצות. בשנת 1982 למד בבית הספר לתארים מתקדמים של מכון תנועת הפועלים הבינלאומית.

נשוי, בנו בוריס הוא מנכ"ל קבוצת Mail.ru.

## בטלוויזיה
משנת 1983 עד 1990 - עבד בטלוויזיה המרכזית של ברית המועצות (CT). הוא החל את עבודתו כעורך זוטר, אז היה כתב, פרשן בתוכנית ורמיה וסגן העורך הראשי של מועצת עריכת המידע. זמן לא רב הנחה את התוכנית "120 דקות".

בשנת 1990 הוא היה היוצר (יחד עם אדוארד סגלייב ואלכסנדר טיחומירוב) של התוכנית השבועית "7 ימים".

משנת 1990 עד ספטמבר 1991 - היה מנהל תוכנית החדשות וסטי.

מספטמבר 1991 עד ספטמבר 1993 - עורך ראשי של סוכנות הטלוויזיה למידע של חברת הטלוויזיה והרדיו הממלכתית הרוסית Ostankino.

היה ממקימי חברת הטלוויזיה המסחרית NTV. מאז ספטמבר 1993 - עורך ראשי של שירות תוכניות המידע של NTV. משנת 1993 עד 1997 - סגן נשיא NTV. מאז יולי 1996 הוא היה אחד המייסדים של NTV-Plus. מאז ינואר 1997 - ממקימי חברת Media-Most. מדצמבר 1997 ועד ינואר 2000 - מנכ"ל חברת הטלוויזיה NTV.

ב-31 בינואר 2000, מונה ליו"ר החברה הממשלתית הרוסית לשידורי רדיו וטלוויזיה (VGTRK). מאז 13 באפריל 2000 הוא משמש גם כעורך הראשי של המועצה המאוחדת של המדיה האלקטרונית "ערוץ רוסיה" ו"חברת הטלוויזיה הממלכתית וסטי". ב-14 באפריל 2001, בשל שינויים בהנהלת NTV, התפטר מתפקידו כיו"ר חברת הטלוויזיה והרדיו, אך התפטרותו לא התקבלה על ידי נשיא הפדרציה הרוסית ולדימיר פוטין. המשיך לכהן משנת 2004 כמנכ"ל VGTRK.

בשנת 2018 פוטין צירפו כחבר במועצה הנשיאותית לתרבות ואמנות.

## קישורים חיצוניים

## הערות שוליים

קטגוריה:סגל NTV
קטגוריה:עיתונאים רוסים
קטגוריה:מעוטרי עיטור ההצטיינות למען המולדת
קטגוריה:רוסים שנולדו ב-1959
התושב (ספר)

**"התושב"** («Обитель») הוא רומן מאת הסופר הרוסי זכר פרילפין על החיים במחנה הגולאג סולובקי. הרומן פורסם בשנת 2014 על ידי AST. באותה שנה זכה הסופר בפרס בולשאיה קניגה עבור הרומן, ובשנת 2016 הפך לחתן פרס ממשלת רוסיה בתחום התרבות.

הרומן עובד לסדרת קולנוע באותו שם.

## דמויות
* **ארטיום** - צעיר בן 27 שנה שהגיע למחנה סולובקי בסוף שנות העשרים
* **אייכמניס** הוא ראש המחנה. אב-טיפוס - אייכמנס
* **גלינה** - אב-טיפוס - גלינה קוצ'רנקו, אהובתו של אייכמנס (יומנה מופיע בנספח לרומן)
* **מיטיה שצ'לקאשוב** - אב טיפוס - ליכצ'וב
* **נוגטב** - ראש המחנה. אב-טיפוס - אלסנטר נוגטב
* **פרנקל** - אב-טיפוס - פרנקל
* **בוריס לוקיאנוביץ**' - אב טיפוס - סולונביץ'
* **האב יוהאן** - איש דת אורתודוקסי
* **אפאנסייב** - משורר לנינגרדי שהורשע בתסיסה אנטי-סובייטית
* **וסילי פטרוביץ**'
* **אבדיי סיבצב** - איש מקאזאן, איש הצבא האדום לשעבר
* **לז'שניקוב** - קוזאק
* **בורצב** - קצין מצבא קולצ'ק
* **משה סולומונוביץ**'
* **חסאייב** - צ'צ'ני
* **קוצ'רבה** - גאורגית, שומרת במחנה
* **קראפין** - שוטר לשעבר

## עיבודים
באוגוסט 2016 נודע כי אלכסנדר ולדינסקי (שביים את הגאוגרף שתה את העולם ואת חי) יעבד סדרה המבוססת על הרומן. הצילומים החלו באוגוסט 2018. על התסריט עמלו זכר פרילפין ואלכסנדר ולדינסקי. הצילומים נערכו במחוזות וולוגדה, לנינגרד ויארוסלבל. בצילומים נטלו חלק סרגיי בזרוקוב, ולדימיר סטקלוב, ויקטור רקוב, יבגני טקאצ'וק, אלכסנדרה רביונוק, ויקטור דוברונרובוב, יורי קוזנצוב ואיגור צ'רנביץ' בסדרה בת עונה אחת שמורכבת משמונה פרקים.

## קישורים חיצוניים
* "התושב" באתר הרשמי של זכר פרילפין
## הערות שוליים

קטגוריה:ספרי 2014
כריסטיאן דה לה פואנטה

**כריסטיאן דה לה פואנטה** (בספרדית: **Cristián de la Fuente**; נולד ב-10 במרץ 1974) הוא שחקן, דוגמן ומנחה טלוויזיה צ'יליאני-אמריקאי.

## ביוגרפיה
דה לה פואנטה נולד בסנטיאגו, צ'ילה, בנם היחיד של הכימאי הוגו דה לה פואנטה (נפטר ב-1996) ואדריאנה סבארוטס, עקרת בית ממוצא צרפתי. הוא שירת במילואים בחיל האוויר של צ'ילה לפני שהחל את לימודיו באוניברסיטה הקתולית האפיפיורית של צ'ילה, שם למד לתואר ראשון בהנדסה אזרחית.

בעודו תלמיד שנה ב',התגלה דה לה פואנטה על ידי סוכן כישרונות ועודד אותו להיכנס לתחרות הטלוויזיונית "Super Teen", בה מחפשים פנים חדשות לטלוויזיה, והוא זכה במקום הראשון. מיד לאחר מכן הוא הופיע במספר טלנובלות.

## קריירה
ב-1998 שיחק בגרסה דוברת הספרדית של הסדרה "סטארסקי והאץ'", אך הסדרה לא זכתה להצלחה וירדה מהמסכים.

ב-2000 שפט בתחרות מיס תבל.

ב-2001 שיחק בסרט הפעולה האמריקאי "מסלול מסוכן" עם סילבסטר סטאלון. ב-2002 הופיע בסרט האימה "ערפדים: המתים" עם ג'ון בון ג'ובי. ב-2003 שיחק בסרט הפעולה "בייסיק" לצד ג'ון טרבולטה.

ב-2008 השתתף בעונה השישית של התוכנית "רוקדים עם כוכבים" האמריקאית והגיע למקום השלישי. בשנה זו גם הנחה את פרס גראמי הלטיני והשתתף בטלנובלה המקסיקנית "Fuego en la Sangre".

בשנת 2010 גילם רופא בארבעה פרקים של הסדרה "מרפאה פרטית".

בשנת 2011 השתתף בסדרת הדרמה העל-טבעית "The Nine Lives of Chloe King" של רשת הטלוויזיה האמריקאית Freeform. באותה שנה שיחק בסדרת הדרמה הצ'יליאנית "Prófugos" ברשת HBO Latin America Group שם גילם את איגנסיו קורדובה, עובד ממשלתי שמנהל רומן עם הדמות הראשית, ויסנטה. 

בשנת 2017 גילם את אחד הדמויות הראשיות בטלנובלה המקסיקנית "אדמה פראית".

בשנת 2023 הופיע בפרק של סדרת האנתולוגיה המקסיקנית "Amores que engañan"של ערוץ לייפטיים הלטיני.

## חיים אישיים
ב-5 בינואר 2002 התחתן עם הדוגמנית הצ'יליאנית אנג'ליקה קסטרו; יש להם בת, לאורה. בני הזוג ובתם מתגוררים במיאמי, פלורידה.

## פילמוגרפיה
### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה צ'יליאנים
קטגוריה:דוגמנים
קטגוריה:מתחרי רוקדים עם כוכבים (ארצות הברית)
קטגוריה:משתתפי הזמר במסכה
קטגוריה:שופטי תוכניות מציאות אמריקאים
קטגוריה:בוגרי אוניברסיטאות ומכללות
קטגוריה:צ'יליאנים ממוצא צרפתי
קטגוריה:מהגרים מצ'ילה לארצות הברית
קטגוריה:צ'יליאנים שנולדו ב-1974
סקסטינג

280px|ממוזער|מודעה שהתפרסמה בשווייץ בשנת 2013 במסגרת קמפיין המנסה להפנות את תשומת הלב לסכנות הכרוכות בסקסטינג ולהציע עזרה לאנשים שנפגעו מסקסטינג
**סקסטינג** (באנגלית: **Sexting**) הוא מתייחס לשליחת הודעות טקסט או תצלומים בעלי אופי מיני באמצעות טלפונים ניידים. בעוד שבתחילה המונח התייחס בעיקר להודעות SMS שכללו בעיקר טקסטים עם רמיזות מיניות או בעלות תוכן מיני מפורש, עם ההתקדמות הטכנולוגית, המונח מיוחס כיום בחלקו הגדול גם לשליחת תצלומים או סרטונים בהם האדם ששולח את ההודעה מצולם בעירום. סקסטינג הפך נפוץ עם השנים, בעיקר בקרב בני נוער וזוגות מבוגרים צעירים, ובמיוחד במדינות מערביות וליברליות. זוגות רבים שולחים הודעות סקסטינג זה לזה כיום.

המונח הוטבע במקור במאמר משנת 2005 שהתפרסם בעיתון האוסטרלי The Daily Telegraph .

במסגרת מחקר שנערך בשנת 2014 על ידי אוניברסיטת יוטה, בו השתתפו 1,130 סטודנטים מהמכללה (461 גברים ו-669 נשים), עלה כי 19.1% מהסטודנטים שלחו תמונות עירום לאדם אחר באינטרנט, בעוד ש-38% אמרו כי קיבלו תמונות מסוג זה, והיו יותר גברים שציינו כי קיבלו הודעות מסוג זה מאשר נשים.

## אטימולוגיה
המילה היא הלחם בסיסים של המילים באנגלית "Sex" (מין) ו-"Texting" (שמשמעותה שליחת הודעות SMS).

## השלכות אפשריות לסקסטינג

### בארצות הברית
* במדינות רבות בארצות הברית ישנם חוקים מחמירים נגד בני נוער מתחת לגיל 18 ששולחים תצלומי עירום זה לזה כאשר הדבר נחשב במדינות מסוימות על פי החוק למקרים של החזקה והפצה של פורנוגרפיית ילדים.
* הצעירה האמריקנית ג'סיקה לוגן בת ה-18 התאבדה בתלייה לאחר שהחבר שלה הפיץ תמונות עירום שלה בקרב התלמידים בתיכון בו למדה, ולאחר שהדבר גרם להתנכלות אליה מצד תלמידים אחרים.

## ראו גם
* שיחה ארוטית
* סייברסקס
* דיק פיק
* פורנוגרפיית דיפ-פייק
* אונס וירטואלי

## קישורים חיצוניים

## הערות שוליים

קטגוריה:הטרדה מינית
קטגוריה:מילים וביטויים בתרבות האינטרנט
קטגוריה:צילום עירום
יחסי סין–פלאו

**יחסי סין–פלאו** הם היחסים שבין העמים והממשלות של **[[הרפובליקה העממית של סין]]** לבין **[[פלאו|הרפובליקה של פלאו]]**, בין שתי המדינות לא מתקיימים יחסים דיפלומטיים רשמיים נכון ל-2021.

## היסטוריה
פלאו היא אחת מהמדינות המעטות בעולם שמכירות ב ומנהלות עמה יחסים דיפלומטיים רשמיים, וזאת למורת רוחה של הרפובליקה העממית של סין שמצידה מחרימה את פלאו.

בשנת 2018 החלה הרפובליקה העממית של סין בלחץ אדיר על הרפובליקה של פלאו על מנת שתנתק את יחסיה עם הרפובליקה הסינית (טיוואן) ותכונן יחסים עמה. בחודש מאי באותה השנה סירבה פלאו ללחצים הסינים בהצהרתו של נשיא פלאו טומי רמנגסאו: "היינו שמחים להכיר גם ברפובליקה הסינית וגם ברפובליקה העממית של סין אפילו מחר...אך, בהתחשב ביחסים ובחפיפה באידיאלים ובערכים בינינו לבין טאיוואן אנחנו מעדיפים להמשיך את היחסים עם הרפובליקה הסינית."

באותה השנה החלו חיכוכים בין הרפובליקה העממית של סין לפלאו כאשר הרפובליקה הסינית מגבה את פלאו.

## נציגויות דיפלומטיות
* הרפובליקה העממית של סין אינה מיוצגת בפלאו, הן בדרג השגרירות והן בדרג הקונסולרי.
* פלאו אינה מיוצגת ברפובליקה העממית של סין, הן בדרג השגרירות והן בדרג הקונסולרי.

## הערות שוליים

קטגוריה:ערכים ללא קטגוריות פיזיות - יחסי חוץ
לירון זייד

**לירון זייד** (נולד ב-19 בפברואר 1989) הוא עיתונאי, איש רדיו וטלוויזיה ישראלי, ושחקן בעברו. כתב תרבות ומגיש בחברת החדשות בערוץ קשת 12 (בעבר ערוץ 2) החל משנת 2013.

## ביוגרפיה
זייד נולד, גדל והתחנך ברעננה. סביו וסבתותיו הם ניצולי השואה. את לימודי התיכון עשה בתיכון אוסטרובסקי שבעיר הולדתו.

## קריירה
בשנת 1998 השתתף בפסטיגל כילד פסטיגל. בשנים 2000–2001 הופיע בתוכנית הילדים "פתוח" בערוץ הילדים. בשנת 2000 השתתף בסרט הילדים "כובע קסמים" בערוץ הילדים בתור טוליק. בשנת 2002 שיחק בסדרה "מיי פירסט סוני" בתפקיד יותם לזר. באותה השנה התארח בתוכנית הסאטירה מבית אסי וגורי "שידורי המהפכה" בערוץ 2, בתוכניות הקומיות "משפחת בתחת", ו"ערב אדיר".

החל את דרכו העיתונאית בשנת 2003, כמגיש מהדורת החדשות של ערוץ הילדים "חמש וחצי", לצדם של ירון לונדון, אלכס אנסקי, אלי אילדיס ואברי גלעד. בין השנים 2004–2008 השתתף בתוכנית "אפצ'י וסיפור" מבית החינוכית בתפקיד עצמו. בשנת 2005 השתתף בקלטת הילדים "גמדי הלילה" בתור מוני גמדוני.

את שירותו הצבאי עשה בגלי צה"ל ככתב בתחום התרבות, ב-2014 מונה לראש דסק לענייניי תרבות בגלי צה"ל. שימש כעורך ומפיק "ציפורי לילה מתגעגעות", ערך הפיק והגיש תוכניות, שימש כראש דסק התרבות של התחנה. לאורך השנים זכה זייד בפרס מפקד גלי צה"ל שלוש פעמים.

בגיל 21 החל לעבוד גם בחדשות המקומיות של HOT ובמקביל שב ל"חמש וחצי", כעורך ומגיש התכנית. החל מ-2013 עובד בחברת החדשות 12 – תחילה כעורך בדסק החדשות Online, בהמשך ככתב ב"מהדורה המרכזית". הוא עורך כתבות למגזיני סוף השבוע "אולפן שישי" ו"חדשות סוף השבוע", מגיש את "המהדורה הצעירה" שמופקת על ידי החדשות ומשודרת בערוץ זום.

ב-2020 החל לשמש גם כמגיש מבזקי החדשות בחברת החדשות של ערוץ 12, וכפאנליסט בתוכנית "חדשות הבוקר" עם ניב רסקין, של קשת 12.

## חיים אישיים
זייד נשוי לשלי, ואב לתאומים. מתגורר ברעננה.

## קישורים חיצוניים

* 

## הערות שוליים

קטגוריה:אנשי טלוויזיה ישראלים
קטגוריה:חיילי גלי צה"ל
קטגוריה:סגל חברת החדשות
קטגוריה:עיתונאים כותבי עברית
קטגוריה:כתבי תרבות ישראלים
קטגוריה:עיתונאים ישראלים
קטגוריה:שחקנים ילדים ישראלים
קטגוריה:בוגרי תיכון אוסטרובסקי
קטגוריה:מתחרי מאסטר שף (ישראל) V.I.P
קטגוריה:ישראלים שנולדו ב-1989
רולף ווטמן

גנרל **רולף ווטמן** (בגרמנית: **Rolf Wuthmann**; 26 באוגוסט 1893 – 20 באוקטובר 1977) היה מפקד בכיר בוורמאכט שפיקד על כוחות במלחמת העולם השנייה.

## ביוגרפיה
### קריירה מוקדמת
ווטמן נולד ב-26 באוגוסט 1893 בקאסל, שהשתייכה לאימפריה הגרמנית. בשנת 1912 התגייס לצבא הגרמני הקיסרי, והצטרף לרגימנט הארטילריה ה-40 (אלטמרק), עמו לחם במהלך מלחמת העולם הראשונה. על פעולותיו בקרבות קיבל את עיטורי צלב הברזל דרגה ראשונה ושנייה, וצלב הכבוד של מלחמת העולם 1914/1918.

לאחר המלחמה הצטרף ווטמן לרייכסווהר, ומילא בו תפקידי פיקוד ומטה. ב-1 בינואר 1937 הועלה לדרגת אוברסט לוטננט, ומונה לקצין מטה במחלקה החמישית של ה-OKH. ב-24 בנובמבר 1938 מונה לקצין אג"ם של קבוצת הארמייה השישית בהנובר, וב-1 באוגוסט 1939 הועלה לדרגת אוברסט. בעת הגיוס למלחמת העולם השנייה בקיץ 1939, הפכה קבוצת הארמייה השישית לארמייה הרביעית.

### מלחמת העולם השנייה
במהלך המערכה בפולין ובמהלך המערכה על צרפת היה ווטמן קצין אג"ם של הארמייה הרביעית, וב-15 בנובמבר 1940 מונה לראש מטה הארמייה ה-16, עמה לחם במהלך מבצע ברברוסה. ב-26 בינואר 1942 הוענק לו עיטור הצלב הגרמני בזהב, וב-1 בפברואר 1942 הועלה לדרגת גנרל מיור. ב-1 באפריל 1942 הוא מונה לראש מטה הארמייה ה-15, וב-2 במאי 1942 הוא מונה למפקד הדיוויזיה ה-295 בדרום רוסיה ולחם עמה במהלך מבצע מקרה כחול. ב-1 במרץ 1943 הועלה לדרגת גנרל לוטננט, וב-2 באפריל 1943 הוא מונה לראש מערך התחבורה ב-OKH. ב-20 ביוני 1943 הוא מונה למפקד הדיוויזיה ה-112 באזור הרי האורל. ב-5 בדצמבר 1943 הוא מונה למפקד הקורפוס ה-9 במרכז רוסיה, וב-1 בפברואר 1944 הועלה לדרגת גנרל חיל התותחנים. במהלך מבצע בגרטיון ביוני 1944 ספג הקורפוס שלו אבדות כבדות, אך הוא הצליח לחלץ את כוחותיו, ועל כך הוענק לו ב-22 באוגוסט 1944 עיטור צלב האבירים של צלב הברזל. ב-20 באפריל 1945 הוא קיבל פקודה להגן על האי בורנהולם, וב-9 במאי 1945, לאחר הכניעה הגרמנית, הוא מסר את האי בורנהולם לידי הצבא האדום ונלקח לשבי הרוסי.

### לאחר המלחמה
ווטמן שוחרר מהשבי בסתיו 1955. לאחר שחרורו התגורר בעיר מינדן, עד למותו ב-20 באוקטובר 1977, והוא בן 84 שנים.

## קישורים חיצוניים
* רולף ווטמן באתר lexikon-der-wehrmacht 

קטגוריה:גנרלים בוורמאכט
קטגוריה:מעוטרי צלב הברזל
קטגוריה:מעוטרי צלב האבירים
קטגוריה:מעוטרי הצלב הגרמני בזהב
קטגוריה:מפקדי גייסות גרמניה במלחמת העולם השנייה
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:גרמנים שנולדו ב-1893
קטגוריה:גרמנים שנפטרו ב-1977
קמפונג צ'נאנג

**קמפונג צ'נאנג** היא עיר בקמבודיה, בירתו של מחוז קמפונג צ'נאנג במרכז קמבודיה.

העיר ממוקמת מערבית לנהר הטונלה סאפ. ומחוברת לפנום פן על ידי כביש מהיר.

כלכלת האזור מתבססת על ייצור אורז ומקומיים רבים מתפרנסים על מדייג בעונת המונסון.

## קישורים חיצוניים

* 
* תמונות מקמפונג צ'נאנג
* 

## הערות שוליים

קטגוריה:קמבודיה: ערים
התושב (סדרת טלוויזיה)

**"התושב"** (ברוסית: **Обитель**) היא סדרת טלוויזיה רוסית, המבוססת על הרומן בעל אותו שם מאת זכר פרילפין, שודרה ב-30 באפריל 2021, וכללה עונה אחת בת שמונה פרקים.

## עלילה
הבסיס הספרותי לעלילת הסדרה היא הרומן מאת זכר פרילפין "התושב". העלילה מתרחשת בסוף שנות העשרים של המאה העשרים במחנה למטרה המיוחדת סולובקי. אחד האסירים, רוצח אביו, ארטיום גוריאינוב, מתאהב בקצינת הביטחון גלינה, אשתו של ראש המחנה והיא מגיבה בהדדיות.

## הפקה
במאי סדרת הטלוויזיה הוא אלכסנדר ולדינסקי. ההפקה הוכרזה באוגוסט 2016 והצילומים החלו באוגוסט 2018.

הצילומים נערכו במחוז וולוגדה, מחוז לנינגרד ובמחוז יארוסלבל.

## שחקנים ודמויות
* סרגיי בזרוקוב - פיודור אייכמניס
* יבגני טקאצ'וק - ארטיום גוריאינוב
* אלכסנדרה רביונוק - גלינה קוצ'רנקו

## קישורים חיצוניים

## הערות שוליים

קטגוריה:VGTRK: תוכניות וסדרות
קטגוריה:סדרות טלוויזיה רוסיות שעלו לשידור בשנות ה-2020
אופל וקטרה A

**אופל וקטרה A** (בגרמנית: **Opel Vectra A**, קרוי גם: **שברולט וקטרה**, **ווקסהול קוואליר**, **ווקסהול וקטרה**) היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1988 – 1995 בגרמניה.

## "אופל וקטרה A"

* מנוע קדמי.
* סוג מנוע: מנועי בנזין ומנוע דיזל.
* סוגי הנעה: הנעה קדמית 4x2, הנעה כפולה 4X4.
* 5 נוסעים (דגם סדאן 4 דלתות, דגם הצ'בק 5 דלתות).
* בשנת 1989 זכתה במקום השני בתחרות מכונית השנה באירופה.
* בשנת 1992 עבר דגם "אופל וקטרה A" מתיחת פנים.

### דגמים

* דגמים שיוצרו עד יולי 1992: GL, GLS, GT, CD, 4x4, CD Diamant, 4x4 Diamant, Frisco, 2000, 2000 4x4.
* דגמים שיוצרו מספטמבר 1992: GL, GLS, GT, GT 16V, 4x4, CD, CD Diamant.
* דגמים שיוצרו מספטמבר 1993: GL, Eco, GLS, GT, GT 16V, CD, CD Diamant, Turbo, V6, V6 Exclusive, Special, Sportive.
* דגמים שיוצרו ממרץ 1994: GL, Special, Sportive, CDX, V6, Turbo.
* דגמים שיוצרו מספטמבר 1994: GL, Selection, Sport, CDX, V6.

## תצורות "אופל וקטרה A"
* 4 דלתות - סדאן.
* 5 דלתות - האצ'בק.

## תמונות

קובץ:1990 Opel Vectra GL (35337944410).jpg | "אופל וקטרה A" דגם "GL", שנת 1990
קובץ:1991 Opel Vectra GL Hatchback (13121946165).jpg | "אופל וקטרה A" דגם "GL", שנת 1991 - הצ'בק
קובץ:1990 Opel Vectra GLS (19384050978).jpg | "אופל וקטרה A" דגם "GLS", שנת 1980
קובץ:Vectra SEH GT (95 Kw) 1989.jpg | "אופל וקטרה A" דגם "SEH GT" שנת 1989 - הצ'בק
קובץ:Opel Vectra taxi dashboard (GT 8445 R) (14961906968).jpg | "אופל וקטרה A" - מונית, מבט לתא הנהג ולוח מחוונים
קובץ:1989 Opel Vectra A 1.8 S GL (16643633903).jpg | "אופל וקטרה A" דגם "1.8 S GL ", שנת 1989
קובץ: 1991 Opel Vectra 2.0i GLS Saloon (6901125821).jpg| "אופל וקטרה A" דגם "2.0i GLS Saloon", שנת 1991
קובץ:Opel Vectra 1.6i GL 1995 (15482250062).jpg | "אופל וקטרה A" דגם "1.6i GL", שנת 1995
קובץ:Opel Vectra taxi (14961801410).jpg | "אופל וקטרה A" - מונית


## ראו גם
* אופל
* אופל אסקונה A
* אופל אסקונה B
* אופל אסקונה C
* אופל וקטרה C
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מוניות
וקטרה A
קטגוריה:דגמי מכוניות שהושקו ב-1988
קטגוריה:כלי רכב גרמניים
נורמלי (סדרת טלוויזיה)

**נורמלי** היא סדרת דרמה ישראלית, שעלתה לשידור ב-3 בנובמבר 2020. את הסדרה יצרו ליאור דיין ואסף קורמן, והאחרון גם הופקד על בימויה.

הסדרה היא בהשראת סיפורו האמיתי של ליאור דיין, אותו מגלם רועי ניק.

## עלילה
הסדרה מציגה את סיפורו של נעם אשכנזי (רועי ניק), עיתונאי צעיר בן 25 שלקה בהתקף פראנויה קשה, לאחר שהסניף יותר מדי כדורי ריטלין שקנה מנערים בתיכון. הוא מוצא עצמו מאושפז במחלקה סגורה, שם הוא נאלץ להתמודד לראשונה עם סביבה זרה שכוללת אנשים קיצוניים וחוקים נוקשים. במחלקה הפסיכיאטרית הוא גם מוצא לראשונה אנשים שיכולים להבין ולקבל אותו כפי שהוא, מה שגורם לו להאמין שהוא מצא את המקום שהוא יכול להרגיש בו שייך. אלא שלמחלקה, ולצוות הרפואי שלה, חוקים משלהם.

## צוות השחקנים

## הפקה
ב-2020 הסדרה השתתפה בפסטיבל Séries Mania.

הצילומים לסדרה הסתיימו ב-10 בספטמבר 2019.

## קישורים חיצוניים

* 

## הערות שוליים

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:HOT: תוכניות וסדרות
ששנא גאון

**רב ששנא גאון** (חתם בשם **משרשיא בר תחליפא**) היה ראש ישיבת סורא, בדור החמישי והאחרון של הסבוראים במאה השביעית. יש הרואים בו את ממוצע בין הסבוראים לגאונים. ויש הרואים בו חלק מתקופת מעבר בין הסבוראים לגאונים. 

## חייו

התמנה לראש ישיבה לאחר פטירת רב הונאי (הונא) גאון, משה גיל מתארך את כהונתו בערך לשנת 670, והרב גרשום הרפנס כותב שהחל לכהן בסביבות שנת 660.

היה הראשון מבין הגאונים שתשובות ממנו הגיעו לידינו.

לפי רבי אברהם אבן דאוד, נפטר בשנת ד'תמ"ט (689 לערך), אך כותבים מאוחרים הגיהו שנפטר בשנת ד'תכ"ט (669).

## מתשובותיו
* מיוחסת לו תשובה המהווה את המקור הקדום ביותר למנהג כפרות עם תרנגול, ויש החולקים על זיהוי זה.
* מניחים תפילין בתשעה באב, אך לא בחול המועד.
* סומא פטור מהנחת תפילין.
* אם ספר תורה פתוח, אסור לבעל הקורא לומר אף מילה (אפילו בין עולה לעולה), שלא יחשבו שדבריו כתובים בתורה.
* אסור לקרוא בתורה אפילו מילה אחת שלא מהכתב.

## לקריאה נוספת
* מרדכי מרגליות (עורך), **אנציקלופדיה לחכמי התלמוד והגאונים** כרך ב' עמ' 353.
* יעקב גרטנר, "עיון חדש בתשובה המיוחסת לרב ששנא", בתוך: **עיוני תפילה: מנהגים ותולדות**, אלון שבות 2018, עמ' 323–330.

## הערות שוליים

קטגוריה:סבוראים
קטגוריה:גאוני סורא
קטגוריה:יהודי בבל במאה ה-7
קטגוריה:נפטרים ב-689
אופל וקטרה B

**אופל וקטרה B** (בגרמנית: **Opel Vectra B**, קרוי גם: **ווקסהול וקטרה**, **הולדן וקטרה**, **שברולט וקטרה**), היא מכונית משפחתית, מתוצרת יצרן הרכב הגרמני **[[אופל (יצרן רכב)|אופל]]** (בגרמנית: **Opel Automobile GmbH**), חברת בת של קונצרן הרכב ג'נרל מוטורס, שיוצרה בין השנים 1995 – 2002 בגרמניה.

## "אופל וקטרה B"

* מנוע קדמי.
* סוג מנוע: מנועי בנזין ומנוע דיזל.
* סוג הנעה: הנעה קדמית 4x2.
* 5 נוסעים (דגם סדאן 4 דלתות, דגם הצ'בק 5 דלתות).
* בשנת 1998 עבר דגם "אופל וקטרה B" מתיחת פנים.
* בשנת 1998 השיגה אופל וקטרה את המקום השלישי במכירות ב"קטגוריה D" באירופה, עם כ-273 אלף יחידות.

### דגמים (בין השנים 1995–2002)
* "Vectra BelAir" (דגם בסיסי).
* "Vectra Beauty" (דגם בסיסי).
* "Vectra "CD".
* "Vectra CD Exklusiv".
* "Vectra Exklusiv CDX".
* "Vectra Sport".

## תצורות "אופל וקטרה A"

* 4 דלתות - סדאן.
* 5 דלתות - האצ'בק .
* 5 דלתות - סטיישן.

## תמונות

קובץ:Opel Vectra 1.8 1997 (9683925294).jpg | "אופל וקטרה B", שנת 1997
קובץ: Opel vectra B.jpg| "אופל וקטרה B"
קובץ:Vectra b arriere.jpg | "אופל וקטרה B" בתצורה 4 דלתות
קובץ:Opel Vectra B rear 20091015.jpg | "אופל וקטרה B" בתצורה 4 דלתות
קובץ:Opel.vectra.b-interior.jpg | "אופל וקטרה B" - מבט לתא הנהג ו-לוח מחוונים
קובץ:Opel Vectra B 2.0 TDI EcoTec 16V '99 (7).jpg | "אופל וקטרה B" דגם "2.0 TDI EcoTec", שנת 1999
קובץ:Opel Vectra B 2.0 TDI EcoTec 16V '99 (3).jpg | "אופל וקטרה B" דגם "2.0 TDI EcoTec", שנת 1999
קובץ:Opel Vectra B 2.0 TDI EcoTec 16V '99 (5).jpg | "אופל וקטרה B" דגם "2.0 TDI EcoTec", שנת 1999
קובץ: | "אופל וקטרה B"
קובץ: Opel Vectra B Caravan 1.6 Edition2000 (11).jpg| "אופל וקטרה B" - סטיישן
קובץ: Opel Vectra B Caravan 1.6 Edition2000 (1).jpg| "אופל וקטרה B" - סטיישן
קובץ:Opel Vectra B caravan FL.JPG | "אופל וקטרה B" - סטיישן



קובץ:Opel Vectra B. German police car. Spielvogel.jpg | "אופל וקטרה B" - ניידת משטרה בגרמניה
קובץ:Carnival police.jpg | "אופל וקטרה B" - ניידת משטרה
קובץ:Municipal police automobile in Lausanne, 2007.jpg | "אופל וקטרה B" - ניידת משטרה


## ראו גם
* אופל
* אופל אסקונה A
* אופל אסקונה B
* אופל אסקונה C
* אופל וקטרה A
* אופל וקטרה C
* אופל קפיטן
* אופל אדמירל

## קישורים חיצוניים

* 
* אופל, האתר הבינלאומי

## הערות שוליים

קטגוריה:מכוניות משפחתיות
קטגוריה:מכוניות סטיישן
וקטרה B
קטגוריה:דגמי מכוניות שהושקו ב-1995
קטגוריה:כלי רכב גרמניים
פלסיוסוכוס

**פלסיוסוכוס** (שם מדעי: *Plesiosuchus*; משמעות השם: "קרוב לתנין" או "פלסיוזאור תנין") הוא סוג של זוחל נכחד שהשתייך למשפחת המטריורינכוסיים, קבוצה של דמויי תנינאים ששלטה בימים של המזוזואיקון והוא התקיים ביורה העליון שלפני 154 עד 149 מיליון שנה מזמננו. סוג זה התגלה בתצורות בדורסט, אנגליה ובספרד, והוא תואר בידי החוקר האנגלי ריצ'רד אוון ב-1884. הסוג הכיל מין אחד - *Plesiosuchus manselii*.

זוחל קדום זה היה קרובו של הדקוזאורוס האימתני, ובתחילה סברו שמדובר באותו יצור. עם זאת, מבנה סנפיריו דמו לאלה של הפלסיוזאורים, עליהם נקרא. הסנפירים הרחבים עזרו לו לשייט במהירות במים והוא היה בעל זנב ארוך ששימש כהגה. הלסתות שלו היו רחבות והיו יכולות לבלוע טרף קטן בקלות בנוסף על שרירי לסתות עצומים מאחוריהם. הוא היה בעל שיניים חדות רחבות עם ציפוי קשיח. המבנה של השיניים דמה לזה של רשת לוכדת כשחלקן פנו החוצה ואחרות פנימה בצורה מתואמת. לסתות אלה מזכירות מאוד את לסת הגוויאל.

המבנה של הזוחל התאים בעיקר לציד דגים שונים, אך ייתכן שהוא גיוון בזוחלים ימיים אחרים למשל צבי ים או איכתיוזאורים, וכן פטרוזאורים מנמיכי עוף.

## קישורים חיצוניים

קטגוריה:בעלי חיים שתוארו ב-1884
קטגוריה:טקסונים שתוארו בידי ריצ'רד אוון
קטגוריה:מטריורינכוסיים
קטגוריה:בעלי חיים שחיו ביורה עליון באירופה
קטגוריה:מאובני טקסונים שתוארו ב-1884
מרקוס זדר

**מרקוס תומאס תיאודור זדר** (בגרמנית: **Markus Thomas Theodor Söder**, נולד ב-5 בינואר 1967) הוא פוליטיקאי גרמני, ראש ממשלת מדינת בוואריה מאז ה-16 במרץ 2018, ויושב ראש המפלגה הנוצרית-סוציאלית בבוואריה, מאז ה-19 בינואר 2019.
הוא מכהן כחבר בית הנבחרים הבווארי מאז 1994, וכיהן במספר תפקידי שר בממשלת בוואריה בין בשנים 2007 ו-2018.

## קישורים חיצוניים

* 

קטגוריה:פוליטיקאים גרמנים
קטגוריה:בוואריה: אישים
קטגוריה:גרמנים שנולדו ב-1967